Կլոն (հեռուստասերիալ)

«Կլոն» (), բրազիլական հեռուստանովել։ Ստեղծվել է «Գլոբո» հեռուստաընկերության կողմից և համարվում է ամենահաջողվածն ընկերության պատմության մեջ։ Սերիալում շոշափված են այնպիսի հիմնահարցեր, ինչպիսիք են իսլամական մշակույթը և բարքերը, բժշկական էթիկան, ինչպես նաև թմրանյութերից կախվածությունը։

Հեռուստանովելն առաջին անգամ Բրազիլիայում ցուցադրվել է 2001 թվականի սեպտեմբեր ամսին՝ Նյու Յորքում տեղի ունեցած ահաբեկչությունից մի քանի շաբաթ անց և իսլամի աշխարհին վերաբերելու պատճառով իր մեջ մեծ ռիսկ էր պարունակում։ 2010 թվականի դրությամբ այն ցուցադրվել է 90 երկրում։
Հեռուստասերիալ հրավիրվել են թմրանյութերից քիմիական կախվածությունը հաղթահարած իրական անձինք, որոնք պատմել են իրենց պատմությունը։

Սյուժե 
Պատմությունն սկսվում է Ռիո դե Ժանեյրոյում։ Ջեյդը, ով երիտասարդ մուսուլմանուհի է, կորցնում է մորը ու վերադառնում Մարոկկո` հորեղբայր Ալիի մոտ, ով ավանդապաշտ մուսուլման է։
Այդ նույն ժամանակ մեծահարուստ Ֆերասների ընտանիքը մեկնում է Եգիպտոս այնուհետև Մարոկկո հանգստի։ Լեոնիդաս Ֆերասն ունի երկվորյակ տղաներ` Լուկաս ու Դիոգո։ Նրանց ուղեկցում է հայտնի բժիշկ Ավգուստո Ալբիերին։ Լեոնիդաս Ֆերասը մտերիմ հարաբերությունների մեջ է Իվետի հետ։ Իվետը չիմանալով, որ Դիոգոն Լեոնիդասի որդին է` նրա հետ ունենում է սիրավեպ, ինչը դառնում է Լեոնիդասի և Դիոգոյի վիճաբանության պատճառը։
Լուկասն Ալբիերիի հետ այցելում է` Ալբիերիի ընկեր` Ալիի տուն, որտեղ գաղափարապես անվերջ բանավիճող Ալբիերին և Ալիին ընկնում են զրույցով. Լուկասը մի պահ առանձնանում է, և տեսնում Ջեյդին, որը, պարում է։ Նրանց մեջ առաջանում է մեծ սեր։
Դիոգոն վերադառնում է Բրազիլիա, և ուղաթիռով ուղևորվում Մայիզայի ծնունդին։ Նա վթարի է ենթարկվում, և մահանում։ Այդ նույն պահին Լուկասը դառնում է անապատի քամու հարվածի զոհ, և հայտնվում բեդուինների մոտ։
Չկարողանալով հաղթահարել սանիկի մահը, Ավգուստո Ալբիերին վերցնելով Լուկասի բնածին խալը բեղմնավորում է Դեյուզայի ձվաբջիջը. ամիսներ անց ծնվում է Լեոն գենետիկական գրեթե նույն հիշողություններով։ Նա նույնպես Ալբիերիի հետ այցելում է Ալլիի տուն, որտեղ նույն կերպ տեսնում է պարելիս Ջեյդին, և սիրահարվում։ Զորայդեի գուշակությունն իրականանում է` անցյալն ու ապագան հատվում են մի կետում։ Ջեյդին մնում է ընտրելու վերադառնալ անցյալ թե ուղևորվել ապագա։

Դերերում 
 Մուրիլու Բենիսիու - Լուկաս Ֆերեր, Դիոգո, Լեո,
 Ջիովաննա Անտոնելլի - Ջեյդ (Կլոն) էլ Ադիբ,
 Վերա Ֆիշեր - Իվետ,
 Ռեժինալդու Ֆարիա - Լեոնիդաս Ֆերաս (Լեոնսինյո)
 Նեուզա Բորժես - Դալվա,
 Թոնի Ռամոս - Մայիսայի երկրորդ ամուսին
 Ժանդիրա Մանտինի - Զորաիդե,
 Լետիսիա Սաբատելլա - Լատիֆա էլ Ադիբ Ռաշիդ,
 Նիվեա Մարիա-Էդնա Ալբիերի
 Անտոնիո Կալլոնի - Մուհամեդ,
 Ժուկա դե Օլիվեյրա - Աբգուստո Ալբիերի,
 Ստենիո Գարսիա - Հորեղբայր Ալլի էլ Ադիբ,
 Ֆրանսիսկու Կուոկու- Հայր Մատիոլի,
 Դանիելա Էսկոբար - Մայիզա,
 Մարա Մանզան- Օդետ (Հրաբուխ կին),
 Ադրիանա Լեսա - Դեյուզա դա Սիլվա,
 Կարլա Դիաս - Խադիջա,
 Ստեֆանի Բրիտու - Սամիրա,
 Թաիզ Ֆերսոզա - Թերմինիյա,
 Նիվեա Ստելման - Ռանիյա Սաիդի 2 կինը,
 Տիագու Ֆրագոսա - Ֆեռնանդո,
 Վիկոր Ֆասանո - Օկտավիո,
 Վիվիան Վիկտորետ- Ռեջինինյա
 Դեբորա Ֆալաբելլա - Մել Ֆերաս,
Մարսելո Նովայիս-Շանդե
Տոտիա Միրելես-Լաուրինդա
 Ժուլիանա Պաես - Կառլա,
 Դալտոն Վիգ - Սաիդ,
 Ռուտ Դե Սոուզա - Տիկին Մոսինիա,
 Լեա Գարսիա - Մորաքույր Լոլա, 
 Էլիանե Ժիարդինի - Լալա Նազիրա,
 Ռաուլ Գազոլլա - Միրո
 Պերի Սալես - Եղբայր Մուստաֆա
 Էլիզանջելա- Նոեմիա
 Բեթ Գուլարտ - Լիդյանե
Քրիստիանա Օլիվեիրա - Ալիսինիա
Ումբերտո Մարտինս - Ալիսինիայի ընկերը

Սերիալ հրավիրված հայտնի դեմքեր
 Ալեսանդրո Սաֆինա - Ինքն իր դերում,
 Պելե - իր դերում 
 Ռոնալդինիո - իր դերում
 Մայքլ Բոլթոն- իր դերում

Երաժշտական ձևավորում 
Հեռուստասերիալի երաժշտական ձևավորումը կատարել է կոմպոզիտոր Մարկուս Վիանան, որը վերակենդանացնելով մի շարք արաբական, սիրիական, եգիպտական երգեր ձայնագրել է դրանք սիրիացի երգիչ՝Թոնի Մոզայեկի և Ժիզել Բոմենտրիի հետ։ Վերջիններս նաև մասնակցություն են ունեցել հեռուստասերիալի կադրային նկարահանումներին։ Հեռուստասերիալում հնչել են ինչպես նաև՝ Մայքլ Բոլթոնի, թուրք երգչուհի Աջդա Պեկկանի և Լարա Ֆաբիանի կատարումները։

Փաստեր  

Չնայած Գլորիա Պերեզին հաջողվում է հավաքագրել Ռեդե Գլոբոյի լավագույն դերասաններին, այնուամենայնիվ, դերասանների ընտրությունը տեղի է ունեցել շատ դժվար, քանի որ շատ ճանաչված դերասաններ հրաժարվում էին իրենց դերերից իմանալով` կերպարների թեմատիկան, և շոշափված հարցերը։ Շատերը չէին ցանկանում խաղալ իսլամ դավանողի կերպար։ 

Ջեյդի դերը առաջարկվել է երեք դերասանուհիների որոնք հերթով հրաժարվել են մարմնավորելուց։ Ի վերջո Սաիդի դերում ընտրված դերասան Դալտոն Վիգը առաջարկում է այդ կերպարում Ջովաննա Անտոնելլիին,որը իր վաղեմի ընկերն էր. նկարահանող անձնակազմը հավանությունն է տալիս։

 Հեռուստասերիալում թմրամլոների մենախոսությունները ընդգրկելու համար տարբեր երկրների այդ թվում ԱՄՆ-ի շատ հեղինակավոր կառույցներ խրախուսել են հեռուստասերիալի սցենարիստ Գլորիա Պերեզին։

 Սերիալի նկարահանումների քիչ հատվածներ են նկարահանվել հենց Մարոկկոյում, քանի որ սաստիկ շոգին տեսանկարահանող սարքերը փչանում էին, իսկ դերասանները ինչպիսին Լետիսիա Սաբատելլան է բոյկոտում էր նման պայմաններում հեռուսասերիալի նկարահանման շարունակությունը։ Բրազիլիայում ստեղծվում է հորեղբայր Ալլի տան մակետը, որտեղ էլ անց են կացվում մնացյալ կադրերի նկարահանումները։
 
Հեռուստասերիալում դերասանների տարիքային շեմը պահպանված չէ։ Օրինակ Շանդեի դերասան Մարսելո Նովայիսը` տարիքով ավելի մեծ էր Դանիելա Էսկոբարից(Մայիսա) և Մուրիլու Բենիսիուից (Լուկաս)։ Իսկ իր մոր դերը ներկայացնող Սոլանջ Կոուտոյից փոքր ընդամենը 2 տարի։

 Հեռուստասերիալի 126-րդ սերիայում 38 րոպեին Իվետը ասում է, որ Միրոյի հետ գնում է դիտելու ֆիլմ, որտեղ խաղում է Ջովաննա Անտոնելլին, և որ նա շատ է սիրում Ջովաննա Անտոնելլի դերասանուհուն, որը մարմնավորում էր Ջեյդին նույն սերիալում։

 Ջեյդի բրազիլիայից բերած տեսաժապավենի համբույրի տեսարանում հայտնի դերասանուհի Գլորիա Պիրեշն է։
 Հեռուստասերիալի նկարահանումների ժամանակ հորեղբայր Ալլիի դերասանը ծանր հիվանդանում է ինչն էլ ստիպում է նկարահանող անձնակազմին մի քանի սերիա դուրս թողնել նրան սերիալից։

Պատկերասրահ

Ծանոթագրություններ 

Բրազիլական հեռուստասերիալներ
Սփին-օֆֆ հեռուստասերիալներ